Stortingets kommunal- og forvaltningskomité

Stortingets kommunal- og forvaltningskomité er en fagkomité på Stortinget. Den behandler saker relatert til kommunal forvaltning, regional- og distriktspolitikk, innvandringspolitikk, boligforhold, bygningssaker, nasjonale minoriteter, samiske spørsmål, saker om organisering og virkeområde for statlig forvaltning, statens fellesadministrasjon, statlig personalpolitikk – herunder lønns- og pensjonsforhold, og partistøtte.

Medlemmer
Kommunal- og forvaltningskomiteen har 15 medlemmer i perioden 2025–2029:

 Hanne Stenvaag (Troms R), leder
 Erlend Wiborg (Østfold Frp), første nestleder
 Sigurd Kvammen Rafaelsen (Finnmark Ap), andre nestleder
 Konstanse Marie Alvær (Telemark Ap)
 Isak Veierud Busch (Sør-Trøndelag Ap)
 Marius Langballe Dalin (Sogn og Fjordane MDG)
 Bengt Fasteraune (Oppland Sp)
 Anne Lise Fredlund (Oppland SV)
 Mudassar Kapur (Oslo H)
 Bjørn Larsen (Nordland Frp)
 Rune Midtun (Rogaland Frp)
 Helge André Njåstad (Hordaland Frp)
 Tage Pettersen (Østfold H)
 Solveig Vestenfor (Buskerud Ap)

 Historikk 
Det har vært mye endringer i porteføljene der kommunalsakene har ligget. Følgende perioder og komiteer har kommunalsakene vært en del av porteføljen siden 1945:

 1945–1969: Kommunalkomiteen
 1969–1993: Kommunal- og miljøvernkomiteen
 1993–2005: Kommunalkomiteen 
 2005–nå: Kommunal- og forvaltningskomiteen
Endringer i 1993

Kommunal- og miljøvernkomiteen ble nedlagt i 1993. Man opprettet Kommunalkomiteen, som videreførte kommunal-porteføljen fra Kommunal- og miljøvernkomiteen utenom miljøvernsakene. Miljøvernsakene ble lagt til en ny komite, Energi- og miljøkomiteen, sammen med energidelen i Energi- og industrikomiteen. Da energi gikk ut av Energi- og industrikomiteen ble resten (industridelen) samlet i en ny komite, Næringskomiteen, sammen med porteføljene fra Landbrukskomiteen og Sjøfarts- og fiskerikomiteen (som da også begge ble nedlagt i 1993).

Endringer i 2005

Frem til 2005 het komiteen Kommunalkomiteen. I 2005 ble Kommunalkomiteen splittet, slik at arbeidssaker og porteføljen fra Sosialkomiteen ble slått sammen til en ny komite, Arbeids- og sosialkomiteen. Kommunalsakene ble grunnlaget for en ny komite, Kommunal- og forvaltningskomiteen (denne siden). I praksis ble Kommunalkomiteen nedlagt i 2005 og en ny komite (kommunal- og forvaltningskomiteen) ble opprettet.

 Tidligere ledere av Kommunal- og forvaltningskomiteen (2005–) 
 Komitéledere  Parti Periode Dag Terje Andersen Arbeiderpartiet 2005–2006 Tore Hagebakken Arbeiderpartiet 2006–2009 Heikki Holmås Sosialistisk Venstreparti 2009–2012 Aksel Hagen Sosialistisk Venstreparti 2012–2013 Helge Andre Njåstad Fremskrittspartiet 2013–2017 Karin Andersen Sosialistisk Venstreparti 2017–2021 Lene Vågslid Arbeiderpartiet 2021–2025

 Tidligere ledere av Kommunalkomiteen (1945–1972 og 1993–2005) 
Tabellen under er en oversikt over tidligere ledere i Kommunalkomiteen (1945–1972 og 1993–2005).

 Komitéledere  Parti Periode Ulrik Olsen Arbeiderpartiet 1945–1948 Hartvig Svendsen Arbeiderpartiet 1949–1954 Kristian Fjeld Arbeiderpartiet 1954–1961 Oskar Skogly Arbeiderpartiet 1961–1963 Jakob Martinus Remseth Arbeiderpartiet 1963–1965 Kristoffer Rein Kristelig Folkeparti 1965–1972 Se Kommunal- og miljøvernkomiteen  1972–1993 Roger Gudmundseth Arbeiderpartiet 1993–1997 Sylvia Brustad Arbeiderpartiet 1997–2000 Berit Brørby Arbeiderpartiet 2000–2001 Magnhild Meltveit Kleppa Senterpartiet 2001–2005

 Referanser 

Eksterne lenker
 Komiteens nettside

Kommunal- og forvaltningskomiteen